Eelnõu

MULGI VALLAVOLIKOGU

OTSUS

........................... 20. märts 2019 nr

Omaosaluse garanteerimine

(Mõisaküla Hoolekandekeskuse projekt)

Mulgi Vallavalitsus osaleb kohaliku omavalitsuse hoolekandeasutuste hoonete energiatõhusaks muutmiseks ja hoolekandeasutuste energiatõhusate hoonete rajamiseks antava toetuse taotlemisel. Meede kannab pealkirja „KOVi hoolekandeasutuste hoonetes energiatõhususe ja taastuvenergia kasutuse edendamine“. Meetmel on kaks eesmärki, need on energiatõhususe parandamine ja liginullenergiahoonete ehitamine. Mulgi Vallavalitsus taotleb toetust Mõisaküla Hoolekandekeskuse liginullenergiahoone ehitamiseks.

Toetuse andmist reguleerib Rahandusministeeriumi 12.10.2018 määrus nr 40 „Kohaliku omavalitsuse hoolekandeasutuste hoonete energiatõhusaks muutmiseks ja hoolekandeasutuste energiatõhusate hoonete rajamiseks antava toetuse kasutamise tingimused ja kord“. Tulenevalt toetuse taotlemisest tuleb valla omafinantseeringu kinnitamiseks esitada vastavat õigust omava organi poolt kinnituskiri projekti omafinantseeringu, mitteabikõlbulike kulude ja projekti võimalikust kallinemisest tingitud lisakulude tasumise suutlikkuse kohta.

Eeltoodu ja kohaliku omavalitsuse korralduse seaduse § 6 lõike 2 ja Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 11 lõike 3 punkti 1 alusel

Mulgi Vallavolikogu o t s u s t a b:

1. Garanteerida valla eelarvevahenditest Mõisaküla hoolekandekeskuse liginullenergiahoone ehitamiseks antava toetuse taotlemisel projekti omaosaluse, mitteabikõlblike ja projekti kallinemisega seotud kulude tasumise.

2. Otsus jõustub teatavakstegemisest.

3. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Arvo Maling

Volikogu esimees

Ärakirjad**:**

1. Abivallavanem/linnapea/valdkonnajuht Ervin Tamberg

2. Majandusnõunik Mirjam Järve (Mõisaküla)